**Anexa nr. 8**

***la statut***

**Rețeaua rutieră și rețeaua de căi ferate**

1. Rețeaua rutieră este reprezentată de:

* drumul județean DJ 682 - penetrează localitatea Călugăreni, prin estul acesteia, o tranzitează spre vest, penetrează apoi localitatea Felnac, tranzitând spre vest pe o lungime de 2,3 km, pe un traseu ce cuprinde două curbe de 90 de grade, la o distanță foarte mică una de cealaltă;
* drumurile comunale DC 98 și DC 100, cu o lungime totală de 23,37 km;
* drumurile stradale din fiecare sat, cu denumiri proprii, așa cum au fost înregistrate în patrimoniul public al comunei.

Schema stradală a localității Felnac s-a dezvoltat pe axul principal dat de drumul județean, din care au pornit cele două axe perpendiculare pe acesta și pe care se sprijină celelalte străzi.

Localitatea Călugăreni are aceeași schemă stradală, un ax principal est-vest și alte două axe nord-sud perpendiculare pe primul și din care pornesc străzile secundare.

În teritoriul extravilan există o rețea de drumuri de exploatare, îndeosebi pentru exploatarea agricolă.

1. Rețeaua de căi ferate

Comuna Felnac este legată de Municipiul Arad și de restul județului, prin calea ferată Arad - Sânnicolau Mare - Vălcani, în comună existând o stație de oprire a trenurilor care circulă pe aceasta rută.

Pe teritoriul administrativ al comunei, calea ferată are o lungime de 10,5 km.